CELEX: 32011R1253
Language: bg
Date: 2011-12-01 00:00:00
Title: Регламент за изпълнение (ЕС) № 1253/2011 на Комисията от 1 декември 2011 година за изменение на регламенти (ЕО) № 2305/2003, (ЕО) № 969/2006, (ЕО) № 1067/2008 и (ЕО) № 1064/2009 за откриване и управление на тарифни квоти на Съюза за внос на зърнени храни от трети страни

2.12.2011   
            
            
               BG
            
            
               Официален вестник на Европейския съюз
            
            
               L 319/47
            
         РЕГЛАМЕНТ ЗА ИЗПЪЛНЕНИЕ (ЕС) № 1253/2011 НА КОМИСИЯТА
   от 1 декември 2011 година
   за изменение на регламенти (ЕО) № 2305/2003, (ЕО) № 969/2006, (ЕО) № 1067/2008 и (ЕО) № 1064/2009 за откриване и управление на тарифни квоти на Съюза за внос на зърнени храни от трети страни
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти (Общ регламент за ООП) (1), и по-специално член 144, параграф 1 във връзка с член 4 от него,
   като има предвид, че:
   
               (1)
            
            
               С член 1 от Регламент (ЕО) № 2305/2003 на Комисията от 29 декември 2003 г. за откриването и осигуряване на управлението на тарифна квота на Общността за внос на ечемик от трети страни (2) беше открита годишна тарифна квота за внос на 306 215 тона ечемик с код по КН 1003 00.
            
         
               (2)
            
            
               С член 1 от Регламент (ЕО) № 969/2006 на Комисията от 29 юни 2006 г. за откриване и осигуряване на управлението на тарифна квота на Общността за внос на царевица от трети страни (3) беше открита годишна тарифна квота за внос на 242 074 тона царевица с кодове по КН 1005 10 90 и 1005 90 00.
            
         
               (3)
            
            
               С член 2 от Регламент (ЕО) № 1067/2008 на Комисията от 30 октомври 2008 г. за откриване и управление на тарифни квоти за мека пшеница с качество, различно от високо качество, с произход от трети страни, и за дерогация от Регламент (ЕО) № 1234/2007 на Съвета (4) беше открита годишна тарифна квота в размер на 2 989 240 тона за мека пшеница с код по КН 1001 90 99 с качество, различно от високо качество.
            
         
               (4)
            
            
               С член 1 от Регламент (ЕО) № 1064/2009 на Комисията от 4 ноември 2009 г. относно откриването и управлението на тарифна квота на Общността за внос на ечемик за пивоварни цели от трети държави (5) беше открита годишна тарифна квота за внос на 50 000 тона ечемик за пивоварни цели с код по КН 1003 00, предназначен за производството на бира, отлежала в бъчви, съдържащи бук.
            
         
               (5)
            
            
               В Споразумението под формата на размяна на писма между Европейския съюз и Република Аржентина в съответствие с член XXIV, параграф 6 и член XXVIII от Общото споразумение за митата и търговията (ГАТТ) от 1994 г. във връзка с изменението на отстъпките в списъците на Република България и Румъния в процеса на присъединяването им към Европейския съюз (6) (наричано по-долу „Споразумението“), одобрено с Решение 2011/769/ЕС на Съвета (7), към съответните тарифни квоти на Съюза се предвижда добавянето на допълнителни 122 790 тона мека пшеница (с ниско и средно качество), 890 тона ечемик, 890 тона ечемик за пивоварни цели, както и 35 914 тона царевица.
            
         
               (6)
            
            
               В Регламент за изпълнение (ЕС) № 1006/2011 на Комисията от 27 септември 2011 г. за изменение на приложение I към Регламент (ЕИО) № 2658/87 на Съвета относно тарифната и статистическа номенклатура и Общата митническа тарифа (8) се предвиждат изменения на кодовете по КН за зърнени храни с действие от 1 януари 2012 г.
            
         
               (7)
            
            
               Поради това регламенти (ЕО) № 2305/2003, (ЕО) № 969/2006, (ЕО) № 1067/2008 и (ЕО) № 1064/2009 следва да бъдат съответно изменени.
            
         
               (8)
            
            
               С цел да се осигури ефикасно административно управление на квотите настоящият регламент следва да се прилага от 1 януари 2012 г.
            
         
               (9)
            
            
               Мерките, предвидени в настоящия регламент, са в съответствие със становището на Управителния комитет за общата организация на селскостопанските пазари,
            
         ПРИЕ НАСТОЯЩИЯ РЕГЛАМЕНТ:
   Член 1
   Член 1, параграф 1 от Регламент (ЕО) № 2305/2003 се заменя със следното:
   
      „1.   Открива се тарифна квота за внос на 307 105 тона ечемик с код по КН 1003 (пореден номер 09.4126).“
   
   Член 2
   Регламент (ЕО) № 969/2006 се изменя, както следва:
   
               1)
            
            
               В член 1 параграф 1 се заменя със следното:
               „1.   Открива се тарифна квота за внос на 277 988 тона царевица с кодове по КН 1005 10 90 и 1005 90 00 (пореден номер 09.4131).“
            
         
               2)
            
            
               В член 2 параграф 1 се заменя със следното:
               „1.   Квотата се разделя на два шестмесечни подпериода по 138 994 тона всеки, обхващащи следните дати:
               
                           а)
                        
                        
                           подпериод 1: от 1 януари до 30 юни;
                        
                     
                           б)
                        
                        
                           подпериод 2: от 1 юли до 31 декември.“
                        
                     
         Член 3
   Регламент (ЕО) № 1067/2008 се изменя, както следва:
   
               1)
            
            
               В член 1 първата алинея се заменя със следното:
               „Чрез дерогация от член 135 и член 136, параграф 1 от Регламент (ЕО) № 1234/2007 митото за внос на мека пшеница с код по КН 1001 99 00 с качество, различно от високо качество съгласно определението в приложение II към Регламент (ЕО) № 642/2010 на Комисията (9), се определя в рамките на квотата, открита с настоящия регламент.
            
         
               2)
            
            
               В член 2 параграф 1 се заменя със следното:
               „1.   На 1 януари всяка година се открива тарифна квота за внос на 3 112 030 тона мека пшеница с код по КН 1001 99 00 с качество, различно от високо качество.“
            
         
               3)
            
            
               В член 3 параграф 1 се заменя със следното:
               „1.   Общата тарифна квота за внос се разделя на четири подквоти:
               
                           —
                        
                        
                           подквота I (пореден номер 09.4123): 572 000 тона за Съединените американски щати,
                        
                     
                           —
                        
                        
                           подквота II (пореден номер 09.4124): 38 853 тона за Канада,
                        
                     
                           —
                        
                        
                           подквота III (пореден номер 09.4125): 2 378 387 тона за други трети страни,
                        
                     
                           —
                        
                        
                           подквота IV (пореден номер 09.4133): 122 790 тона за всички трети страни.“
                        
                     
         
               4)
            
            
               В член 4, параграф 2 първото тире се заменя със следното:
               
                           „—
                        
                        
                           за подквоти I, II и IV — общото количество, открито за годината за съответната подквота,“
                        
                     
         Член 4
   Член 1, параграф 1 от Регламент (ЕО) № 1064/2009 се заменя със следното:
   
      „1.   С настоящия регламент се открива тарифна квота за внос на 50 890 тона ечемик за пивоварни цели с код по КН 1003, предназначен за производство на бира, отлежала в бъчви, съдържащи бук. Квотата е с пореден номер 09.0076.“
   
   Член 5
   Настоящият регламент влиза в сила на третия ден след публикуването му в Официален вестник на Европейския съюз.
   
   Той се прилага от 1 януари 2012 г.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 1 декември 2011 година.
      
         
            За Комисията
         
         
            Председател
         
         José Manuel BARROSO
      
   
   
      (1)  ОВ L 299, 16.11.2007 г., стр. 1.
   
      (2)  ОВ L 342, 30.12.2003 г., стр. 7.
   
      (3)  ОВ L 176, 30.6.2006 г., стр. 44.
   
      (4)  ОВ L 290, 31.10.2008 г., стр. 3.
   
      (5)  ОВ L 291, 7.11.2009 г., стр. 14.
   
      (6)  ОВ L 317, 30.11.2011 г., стр. 11.
   
      (7)  ОВ L 317, 30.11.2011 г., стр. 10.
   
      (8)  ОВ L 282, 28.10.2011 г., стр. 1.
   
      (9)  ОВ L 187, 21.7.2010 г., стр. 5.“